**Şakir Sabir Zabit** (1913, Kərkük – 1990, Bağdad) — folklorşünas, etnoqraf və tarixçi.

Həyatı
------

Şakir Sabir Zabit 1913-cü ildə Kərkükdə anadan olub. İlk okulu Kafridə, orta okulu Kəlkükdə, liseyi Bağdadda bitirib. 1933-cü ildə Hərbiyyədən məzun olmuş Şakir Sabir Zabit İraq ordusunda zabit kimi xidmət edib. 1938-də hərbi məktəbi bitirib. 1953-cü ildə isə polkovnik rütbəsində təqaüdə çıxıb. Şakir Sabirın peşəsi zabit olduğuna görə ədəbi-bədii, elmi-publisistik əsərlərində "Zabit" təxəllüsündən istifadə edib. 1959-cu ildə general Şakir Sabir təqaüdə çıxır.

Fəaliyyəti
----------

İraqda yaşayan özlərini türkman adlandıran türklərin tarixindən, soy köklərindən bəhs edən "Mə’cəzu-tərixu —t—türkmani filıraqi" kitabını 1961-ci ildə nəşr etdirir. Ərəbcə yazılmış bu kitab nəinki türkmanlar, hətta ərəb araşdırıcıları tərəfindən də maraqla qarşılanır. Bunun ardınca Şakir Sabir 1962-ci ildə "*İraq türkmanları ağzında ata sözləri*", yenə həmin il "*Kərkükdə ictimai həyat*", 1965-də "*Bayat qəbiləsi haqqında araşdırma*", 1966-cı ildə "*Bizdəki əxlaq və əxlaq anlamı dərdi*", 1968-ci ildə isə 3 kitab "*Zabitin məktəbi*". "*Zabitin güzgüsü*" və "*Zabitin göz yaşları*" kitablarını çap etdirib. Bütün bunlardan əlavə onun 4 kitabı ərəbcə nəşr edilib.

Şakir Sabir Zabit jurnalistikada da böyük əmək sərf edib. "*Əl Turas Əl Şəbi*" adlı dərgi çıxarıb. Bu nəşrdə yazılar bir neçə dildə qələmə alınırdı. Bir illik fəaliyyətdən sonra nəşr dayandırılıb. 1964-cü ildə Şakir Sabir Zabit ərəb və türkman dillərində "*İraq*" adlı qəzetin nəşrinə başlayıb. Cəmi 62 sayı dərc edildikdən sonra qəzet dərgiyə çevrilib və səkkiz saydan sonra 1968-ci ildə bağlanılıb. Bir neçə dildə məqalələr yayınlayan "*Ət-turasu-ş -şəbiyyu*" (Milli irs) və "*İraq*" (1964-cü ildən məqalələr verən qəzet 62-ci sayından sonra dərgiyə çevrilib) dərgilərini yayınladıb. 1988-ci ilin sentyabrında öz zəngin kitabxanasını xalqın istifadəsinə verib. "*Türklərin İraqda qısa tarixi*" kitabı ərəb dilində nəşr edilmişdir. Müəllif bu kitabı xalqının folkloruna və etnoqrafiyasına həsr etmişdir. 1968-ci ildə Bakıda Molla Pənah Vaqifin anadan olmasının 250 illik yubiliyendə fəal iştirak etmişdir. 1990-cı il yanvarın 31-i Bağdadda vəfat etmiş Şakir Sabir Zabit Kərkükdə dəfn edilib..

Kitabları
---------

* "İraqda türkmanların tarixi vardır" (ərəbcə). Bağdad 1957
* "İraqda türkmanların tarixi vardır". 1961
* "İraq Türkmanları ağzında atalar sözləri", Matbaat-i Dar ul-Basri, 1962 - 98 səh.
* "Kərkükdə ictimai həyat", 1962
* "Kərkükdə ictimai həyat", 1964
* "Bayat qəbiləsi haqqında araşdırma", 1965
* "Bizdəki əxlaq və əxlaq anlamı dərdi", 1966
* "Zabitin məktəbi", 1968
* "Zabitin güzgüsü", 1968
* "Zabitin göz yaşları", 1968
* Türklərin İraqda qısa tarixi: Ərəb dilindən tərcümə - Bakı: Nurlar, 2006. - 87 səh. 500 tiraj. - ISBN 9952-426-09-7

İstinadlar
----------

1. ↑  "İraq bizə iraq deyil" (Nizami Gəncəvi adına Milli Azərbaycan Ədəbiyyatı Muzeyinin xüsusi kitabçası), "Bakı" nəşriyyatı, 2002. səh.26. ISBN 9952-24-003-1
2. ↑  Merhum Şakir Sabır Zabıt'ı rahmetle anarken....! **ortadogugazetesi.net** saytı Arxivləşdirilib 2016-03-06 at the Wayback Machine (türk.)
3. ↑  Əli Şamil. Tanıdığım insanlar. I kitab. "Sumqayıt" nəşriyyatı, 2000, səh. 111-117
4. ↑  *Kuzəçi. Şəmsəddin.* İraq mətbuat tarixi (1869-2019). Bakı: "CBS". səh. 53. ISBN 978-9952-516-66-1..
5. ↑  Milli şüur oyadan insan: – QƏZƏNFƏR PAŞAYEV (söz ardı) **ali-shamil.tr.gg** saytı